U Z N E S E N I A

z riadneho rokovania Obecného zastupiteľstva v Slaskej zo dňa 5. mája 2011
vo volebnom období 2010 - 2014

Uznesenie č. 17/2011

Obecné zastupiteľstvo
schvaľuje:

-	Program zasadnutia obecného zastupiteľstva s obsahom, ktorý je uvedený v zápisnici.

Uznesenie č. 18/2011

Obecné zastupiteľstvo
volí:

-	Ing. Arnošta Götha a Ing. Petra Hrica za overovateľov zápisnice obecného zastupiteľstva konaného dňa 5.5.2011.

Uznesenie č. 19/2011

Obecné zastupiteľstvo
berie na vedomie:

-	Informáciu hlavného kontrolóra obce o plnení uznesení č. 1/2011 až 16/2011. 

Uznesenie č. 20/2011

Obecné zastupiteľstvo
súhlasí: 

-	So zriadením letnej terasy pri prevádzke hostinca súp. č. 16 v Slaskej za podmienok uvedených v zápisnici.  

Uznesenie č. 21/2011

Obecné zastupiteľstvo
schvaľuje:

-	Predaj nehnuteľnosti a to diel č. 1 o výmere 399 m2 geometrického plánu č. 17796580-1/2011, ktorý sa vyčleňuje z parcely č. E-KN 1211/10, zapísanej na LV č. 944 v k.ú. Slaská a ktorý vytvára novovytvorenú parcelu č. C-KN 122, vedenú ako záhrady o výmere 399 m2, za kúpnu cenu 1,33 €/m2, spolu v sume 530,67 € v prospech kupujúcich: Vladimír Valenta, nar. 20.5.1962 a Zdena Staniaková, rod. Holubová, nar. 1.3.1962, obidvaja bytom Slaská č. 99, 966 22 Lutila a to v nasledovných spoluvlastníckych podieloch – Vladimír Valenta (3/4) a Zdena Staniaková (1/4). Predaj uvedenej nehnuteľnosti je v súlade s § 9a zákona č. 138/1991 Zb. o majetku obcí v znení neskorších predpisov. Obec schválila prevod vlastníctva k uvedenej nehnuteľnosti priamym predajom a kupujúci nie sú osobami podľa § 9a ods. 6 uvedeného zákona. Pri uvedenom predaji nebola stanovená všeobecná hodnota majetku podľa osobitného predpisu, nakoľko ide o prípad hodný osobitného zreteľa, o ktorom rozhodlo obecné zastupiteľstvo trojpätinovou väčšinou všetkých poslancov v zmysle § 9a ods. 8 písm. e) zákona č. 138/1991 Zb.

Uznesenie č. 22/2011

Obecné zastupiteľstvo
berie na vedomie:

-	Žiadosť J. Hurtíka s manželkou o doriešenie situácie po povodni. 

Uznesenie č. 23/2011

Obecné zastupiteľstvo
ukladá:

-	Obecnému úradu zabezpečiť odstránenie vybagrovaného nánosu pri dome súp. č. 160 v zmysle žiadosti M. Multána v termíne do 31.5.2011.

Uznesenie č. 24/2011

Obecné zastupiteľstvo
berie na vedomie:

-	Plnenie rozpočtu obce k 31.3.2011.

Uznesenie č. 25/2011

Obecné zastupiteľstvo
schvaľuje:

-	Vyradenie majetku na základe výsledkov inventarizácie za rok 2010 v zmysle predloženého návrhu v celkovej hodnote 1.275,83 €.

Uznesenie č. 26/2011

Obecné zastupiteľstvo
súhlasí:

-	S uvoľnením časti schválenej dotácie v roku 2011 pre žiadateľa – Športový klub Slaská za obdobie január až apríl 2011 v celkovej sume 1.328,00 €.

Uznesenie č. 27/2011

Obecné zastupiteľstvo
ukladá:

-	Obecnému úradu, aby vyhlásil obchodnú verejnú súťaž v zmysle § 281 až § 288 zákona č. 513/1991 Zb. Obchodný zákonník na predaj prebytočného majetku – motorového vozidla: typ – AVIA 31.1 N (špeciálne požiarne vozidlo), rok výroby – 1987, výrobné číslo motora – 08663, výrobné číslo podvozka – H 009173  s termínom podania návrhov do 22.6.2011, vrátane dňa 22.6.2011 do 15,00 hod.

Za správnosť: Anna H u r t í k o v á, v.r.

Daniel  G e l i e n, v.r.
starosta obce